# Akademiske grader

### Fra Wikipedia, den frie encyklopedi

Norske akademiske grader.

## [rediger] Grader før Kvalitetsreformen

### [rediger] Embetseksamen

Embetseksamen av høyere grad inkluderer hovedfag eller tilsvarende. I maskulinum (menn) heter det candidatus og i femininum (kvinner) heter det candidata.

- Candidatus/candidata theologiæ (cand.theol.) - teologisk embetseksamen, normert studietid 6 år.
- Candidatus/candidata juris (cand.jur.) - juridisk embetseksamen, normert studietid 6 år.
- Candidatus/candidata medicinæ (cand.med.) - medisinsk embetseksamen, normert studietid 6 - 6 1/2 år.
- Candidatus/candidata philologiæ (cand.philol.) - filologisk embetseksamen, normert studietid 6 år
- Candidatus/candidata rerum politicarum (cand.polit.) - samfunnsvitenskapelig embetseksamen, normert studietid 6-6 1/2 år.
- Candidatus/candidata odontologiæ (cand.odont.) - odontologisk embetseksamen, normert studietid 5 år.
- Candidatus/candidata psychologiæ (cand.psychol.) - psykologisk embetseksamen, normert studietid 6 - 6 1/2 år.
- Candidatus/candidata scientiarum (cand.scient.) - matematisk-naturvitenskapelig embetseksamen, normert studietid 5 år.
- Candidatus/candidata realium (cand.real.) - matematisk-naturvitenskapelig embetseksamen, normert studietid 6 år.
- Candidatus/candidata medicinæ veterinariæ (cand. med. vet.) - veterinærmedisinsk embetseksamen, normert studietid 5 1/2 år - 6 år.
- Candidatus/candidata oeconomiæ (cand.oecon.) - samfunnsøkonomisk embetseksamen, normert studietid 5 1/2 år.
- Candidatus/candidata educationis (cand.ed.) - utdanningsvitenskapelig embetseksamen, normert studietid 6 år.
- Candidatus/candidata pharmaciæ (cand.pharm.) - farmaceutisk kandidat, normert studietid 5 år.
- Candidatus/candidata sanitatis (cand.san.) - sykepleievitenskapelig kandidat, normert studietid 2 år utover cand.mag.grad eller tilsvarende.
- Sivilingeniør (siv.ing.) - teknologisk orientert hovedfag, normert studietid 4,5 - 5 år.

Embetseksamen av lavere grad omfatter ikke hovedfag eller tilsvarende:

- Candidatus/candidata magisterii (cand.mag.) - skoleembedseksamen. Normert studietid 4 år hvis det er tale om samfunnsvitenskapelige (herunder juridiske) og historisk-filosofiske fag. Normert studietid 3 1/2 år for en grad med faglig tyngde innen realfag.
- Kandidat i arbeidshelse, normert studietid 1 år utover cand.mag. grad. eller tilsvarende.
- Kandidat i helseadministrasjon, normert studietid 1 år utover cand.mag grad eller tilsvarende.
- Kandidat i sykepleievitenskap, normert studietid 3 år utover sykepleierutdannelse.

For de fleste fagenes vedkommende kreves det avlagt forberedende prøver i filosofi (examen philosophicum og examen facultatum).

### [rediger] Lisensiatgrad og magistergrad

Lisensiatgradene og magistergraden ligger mellom kandidatgrad og doktorgrad.

- Licentiatus/licentiata juris (lic.jur.) - juridisk lisensiat
- Licentiatus/licentiata odontologiæ (lic.odont.) - odontologisk lisensiat
- Licentiatus/licentiata philologiæ (lic.philol.) - filologisk lisensiat
- Magister artium (mag.art.) - magister, normert studietid 7 år.

### [rediger] Doktorgrad

- Doctor theologiæ (dr.theol.) - den teologiske doktorgrad
- Doctor juris (dr.juris.) - den juridiske doktorgrad
- Doctor medicinæ (dr.med.) - den medisinske doktorgrad
- Doctor philosophiæ (dr.philos.) - den filosofiske doktorgrad
- Doctor rerum politicarum (dr.polit.) - den samfunnsvitenskapelige doktorgrad
- Doctor oeconomiae (dr.oecon.) - doktorgraden i økonomiske fag
- Doctor agriculturae (dr.agric.) - den landbruksvitenskapelige doktorgrad
- Doctor odontologiæ (dr.odont.) - den odontologiske doktorgrad
- Doctor scientiarum (dr.scient.) - doktorgraden i naturvitenskapene
- Doctor psychologiæ (dr. psychol.) - den psykologiske doktorgrad
- Doctor artium (dr.art.) - doktorgraden i humaniora
- Doktor ingeniør (dr.ing.) - doktorgraden i tekniske fag
- Doctor technicae (dr.techn.) - doktorgraden i tekniske fag

## [rediger] Grader etter Kvalitetsreformen

Kvalitetsreformen innførte gradene master (engelsk for «mester») og bachelor (på norsk egentlig baccalaurus). Det skilles mellom frie mastergrader, og master i teknologi, som tilsvarer den gamle siv.ing.graden. Alle de gamle doktorgradene skal etterhvert avskaffes, og er erstattet av den filosofiske doktorgrad, som skrives philosophiæ doctor istedenfor den tradisjonelle skrivemåten doctor philosophiæ.

## [rediger] Se også

- Utdannelse

Hentet fra «http://no.wikipedia.org../../../a/k/a/Akademiske_grader.html»

Kategori: Akademiske grader

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk